***Citacions i [e]vocacions. Glossari.***

En aquest diccionari assagístic, el professor, polític, activista i escriptor altafullenc, exposa les seves idees sobre assumptes molt propers a ell com a persona i a l'home contemporani. En la línia d'un dels seus mestres més estudiats, Eugeni d'Ors, actua com a "home que treballa i juga", amb passió pel coneixement compartit, amb voluntat deliberada per l'estil literari i musical més concentrat i barroc, amb disposició al debat, sincer i sense por a la crítica, amb molt d'humor i sensualitat.

Són tres principalment els escenaris dels fets: la seva Altafulla de sempre, la ciutat propera de Tarragona on va estudiar i la Vilafranca del Penedès on durant tants anys ha exercit l'ensenyament. En realitat, el lloc és el món, doncs un dels seus principis és "pensa global, actua local".

Cada entrada en aquest glossari o diccionari, va precedida per una cita de referència d'altres pensadors.

Literatura fragmentària que invita a pensar, somniar, recordar, ampliar informació o visió. Un llibre no molt extens, però sí molt intens.